**Forskrift om felles skoleregler for elever ved fylkeskommunale videregående skoler i Nordland, og deltakere i voksenopplæringen**

**Hjemmel:** Fastsatt av Nordland fylkesting 10. juni 2024 med hjemmel i lov 9. juni 2023 nr. 30 om grunnskoleopplæringa og den videregåande opplæringa (opplæringslova) § 10-7.

Gjeldende fra 1. august 2024.

Innhold

[§ 1 Formål 2](#_bookmark0)

[§ 2 Virkeområde 2](#_bookmark1)

[§ 3 Organisering av skoledemokratiet 2](#_bookmark2)

* 1. [Elevmedvirkning 2](#_bookmark3)
  2. [Elevråd 3](#_bookmark4)
  3. [Skoleutvalg og skolemiljøutvalg 3](#_bookmark5)

[§ 4 Elevenes rettigheter 3](#_bookmark6)

[§ 5 Elevenes plikter 4](#_bookmark7)

* 1. [Orden 4](#_bookmark8)
  2. [Oppførsel 5](#_bookmark9)

[§ 6 Fusk, forsøk på fusk og plagiat 6](#_bookmark10)

* 1. [Inndragning 7](#_bookmark11)
  2. [Bortvisning 7](#_bookmark12)
  3. [Hjemsendelse/bortvisning fra skoletur 7](#_bookmark13)
  4. [Skolebytte 8](#_bookmark14)
  5. [Erstatningsansvar 8](#_bookmark15)
  6. [Nedsatt karakter i orden eller oppførsel 8](#_bookmark16)

[§ 8 Regler om saksbehandling ved brudd på skoleregler 8](#_bookmark17)

[§ 9 Prosedyre ved usikkerhet om elev har sluttet ved skolen 9](#_bookmark18)

[§ 10 Egne regler for NN videregående skole 9](#_bookmark19)

# § 1 Formål

Formålet med skolereglene er at elevene skal få kjennskap til hvordan de kan medvirke i sin skolehverdag. De skal bli kjent med sine plikter og rettigheter. Skolereglene skal bidra til et trygt og godt læringsmiljø, godt samarbeid, god trivsel, respekt og medansvar. Reglementet skal fremme god orden, oppførsel og gode arbeidsvaner og slik legge til rette for god læring.

Reglementet skal gi informasjon om:

* Organisering av skoledemokratiet
* Rettigheter og plikter for elevene (blant annet orden og oppførsel)
* Sanksjoner når elevene bryter skolereglene og hvordan slike saker skal behandles

# § 2 Virkeområde

Skolereglene gjelder for elevene ved alle de fylkeskommunale videregående skolene i Nordland, samt deltakere i voksenopplæringen. Skolereglene gjelder for alle elever ved skolen og/eller opplæringsstedet i skoletiden. Reglementet gjelder også opplæringsformer og aktiviteter som gis under skolens ansvar og regi utenfor skolens område, som for eksempel i fjernundervisningen, på studieturer, ekskursjoner og praksis i bedrift. I tillegg gjelder reglementet på skoleveien.

Krenkelser som skjer utenfor skoletiden og utenfor skolens område, men som har sitt utgangspunkt i skolesituasjonen eller setter preg på den, omfattes av skolereglene.

Skolereglenes § 10 inneholder eventuelle lokale tilleggsregler for den enkelte skole. I § 10 kan for eksempel skolenes egne skoleregler knyttes til skoleregler for egne lokaler, spesialrom og utstyr, samt for håndtering av våpen og annet utstyr som kan volde skade ved feil bruk.

Regler for internat reguleres i eget regelverk for internatet og skal være en del av bokontrakten.

# § 3 Organisering av skoledemokratiet

## Elevmedvirkning

Skolen skal legge til rette for at hver enkelt elev skal kunne ytre meningene sine fritt og oppmuntre til å delta i skoledemokratiet. Skolen skal hjelpe elevene i arbeidet med skoledemokratiet. Skolen skal sørge for at elevene får være med på å planlegge,

gjennomføre og vurdere virksomheten til skolen, blant annet arbeidet med skolemiljøet, kvalitetsutvikling i opplæringen og fastsetting av skoleregler.

## Elevråd

Hver skole skal som hovedregel ha et elevråd som er valgt av elevene ved skolen. Det er elever og ansatte ved skolen som avgjør hvor mange som skal velges inn i elevrådet.

Elevene kan velge å organisere seg på en annen måte. Om elevene ønsker en annen organisering enn elevråd, må det tas stilling til organiseringen i starten av hvert skoleår. Annen organisering kan for eksempel være allmøter, digitale debatter, avstemminger osv. Elevrådets oppgaver omhandler å få være med på å planlegge, gjennomføre og vurdere virksomheten til skolen, blant annet arbeidet med skolemiljøet, kvalitetsutvikling i opplæringen og fastsetting av skoleregler.

Hver skole skal tilby opplæring i elevrådsarbeid.

## Skoleutvalg og skolemiljøutvalg

Fylkeskommunen skal fastsette hvilke brukerorgan skolene skal ha. Elevene skal være representert i disse brukerorganene. Skolene i Nordland fylkeskommune skal ha brukerorganene skoleutvalg og skolemiljøutvalg. Det er utarbeidet en egen beskrivelse av sammensetting og oppnevning av medlemmer, samt hvilke oppgaver og funksjoner disse brukerorganene har: [Elevmedvirkning (nfk.no)](https://ek.nfk.no/docs/pub/DOK16295.pdf)

Elever skal ikke delta i behandling av saker som er omfattet av lovfestet taushetsplikt.

# § 4 Elevenes rettigheter

Skolen skal gi elevene et opplæringstilbud som følger opplæringsloven, styringsdokumenter og vedtak som gjelder for fylkeskommunen.

Elevens beste skal være et grunnleggende hensyn ved handlinger og avgjørelser som berører eleven.

Elevene har rett til å bli hørt i alle saker som angår dem, og har rett til å ytre synspunktene sine fritt. Elevens synspunkter skal vektlegges, basert på deres alder og modenhet.

Alle elever har rett til et trygt og godt skolemiljø, som fremmer helse, inkludering, trivsel og læring. Et trygt og støttende læringsmiljø er grunnlaget for en positiv kultur der elevene oppmuntres og stimuleres til faglig og sosial utvikling. Skolemiljøet omfatter både det fysiske og det psykososiale miljøet. Det skal være nulltoleranse for krenkelser, mobbing,

trakassering og diskriminering. Skolen skal jobbe aktivt, systematisk og forebyggende for å sikre et godt skolemiljø der den enkelte elev skal kunne oppleve arbeidsro, trygghet og sosial tilhørighet.

# § 5 Elevenes plikter

Elevene skal bidra til et inkluderende, trygt og godt skolemiljø, slik at alle i skolesamfunnet har et godt lærings- og arbeidsmiljø. Elevene plikter å følge skolereglene.

Elevene skal rette seg etter de bestemmelser i lov, reglement og instrukser som til enhver tid gjelder.

## Orden

Elevene skal ha god orden. Det innebærer å:

* + 1. være til stede i hele undervisningstiden med mindre det er nødvendig med fravær på grunn av sykdom eller spesielle forhold. Ferieturer regnes ikke som nødvendig fravær. Hvis fraværet skyldes forhold utenfor elevens kontroll, som for eksempel innstilt eller forsinket kollektivtransport kan rektor avgjøre om det likevel skal føres

fravær

* + 1. informere skolen om planlagt fravær på forhånd
    2. gi beskjed til skolen dersom de er forhindret fra å møte til opplæringen. Elev skal legge fram gyldig dokumentasjon dersom fraværet skal unntas fraværsreglene.
    3. møte presis til timene. Dersom eleven uten gyldig grunn kommer mer enn 15 minutter for sent til timen, skal det føres som fravær
    4. ha med seg nødvendige læremidler og utstyr, og utføre avtalte gjøremål
    5. ta ansvar for privat utstyr
    6. følge fylkeskommunens [gjeldende reglement for IKT ved de videregående skolene](https://ek.nfk.no/docs/pub/DOK04487.pdf)
    7. ikke bruke mobiltelefon, musikkavspillingsutstyr og annet elektronisk underholdningsutstyr i opplæringssituasjon eller på prøver så lenge ikke noe annet er avtalt
    8. levere tilbake læremidler på utlån etter endt bruk og i så god stand som en kan forvente ved normal bruk. Tap eller skade på utlånte læremidler kan medføre krav om

erstatning

* + 1. følge verne- og sikkerhetsregler og bruke det arbeidstøyet og verneutstyret som kreves i læreplan eller som er påbudt av skolen eller andre myndigheter.
    2. bidra til at skolen, klasserom og skolens uteområder holdes ryddig og ikke forsøples. Dette er alles ansvar

## Oppførsel

Elevene skal ha god oppførsel. Det innebærer å:

* + 1. opptre ærlig og høflig
    2. behandle medelever, lærere og andre ansatte hensynsfullt og med respekt.
    3. mobbing, diskriminering og/eller annen krenkende atferd (fysisk, verbalt eller digitalt), tolereres ikke.
    4. delta aktivt, være oppmerksomme og følge lærerens instruksjoner i timene
    5. vise respekt for skolens eiendom og utstyr, og behandle dette med forsiktighet
    6. straks gi beskjed til ansatt på skolen dersom du er vitne til eller mistenker plaging, trusler, mobbing, vold eller annen krenkende atferd
    7. bruke utstyr i henhold til gjennomført opplæring og retningslinjer Elevene skal *ikke:*
    8. forstyrre undervisningen
    9. røyke, snuse, innta, være påvirket av eller oppbevare rusmidler på skolens område, eller på andre undervisningsarenaer i skoletiden. Elektroniske sigaretter er ikke tillatt. Forbudet mot bruk av tobakk og/eller e-sigaretter gjelder i skoletiden, uavhengig av sted
    10. ha med seg våpen eller andre gjenstander som er egnet til å skade, skremme eller true andre. Egne regler gjelder på skoler som i undervisningen bruker våpen og annet utstyr som kan medføre skade, jf. § 10.
    11. bruke skolens nettressurser til å laste ned, lese eller spre pornografisk, rasistisk eller annet materiale som virker krenkende på medelever eller skolens personale
    12. bruke mobiltelefoner, PC-er og annet elektronisk utstyr på en slik måte at det virker forstyrrende på opplæringen eller krenkende overfor andre
    13. ta eller dele film, bilder eller lydfiler av andre på skolens område i skoletiden eller på arrangementer i skolens regi uten først å ha fått gyldig samtykke fra den eller de som er filmet eller avbildet
    14. bruke klesplagg som helt eller delvis dekker ansiktet, med mindre dette er nødvendig på grunn av pedagogiske, helsemessige, klimatiske eller sikkerhetsmessige forhold. Dette forbudet gjelder i undervisning, i vurderingssituasjoner og på turer og arrangement i regi av skolen

Skolen vil som hovedregel politianmelde straffbare forhold, men må gjøre en skjønnsmessig vurdering i hvert enkelt tilfelle.

# § 6 Fusk, forsøk på fusk og plagiat

Fusk eller forsøk på fusk er ikke tillatt, og kan føre til nedsatt karakter i oppførsel. Fusk eller forsøk på fusk ved eksamen behandles etter reglene i forskrift til opplæringslovas punkter om vurdering, skolereglene, samt Utdanningsdirektoratets veiledninger for sensorer om kildebruk. Fusk eller forsøk på fusk på elevarbeider fører til at arbeidet ditt ikke vurderes.

Plagiat kan føre til at arbeidet blir vurdert til lav måloppnåelse.

1. Det regnes som fusk eller forsøk på fusk hvis eleven bruker eller har med seg hjelpemidler som ikke er tillatt brukt ved eksamen eller en annen vurderingssituasjon.
2. Det regnes som fusk eller forsøk på fusk hvis eleven hjelper eller kommuniserer med andre ved eksamen eller en annen vurderingssituasjon, uten etter avtale med lærer/eksaminator.
3. Det regnes som fusk eller forsøk på fusk hvis eleven leverer eller presenterer kopi av andres arbeid som eget produkt.
4. Bruk av kunstig intelligens i oppgaver skal godkjennes av faglærer og dokumenteres i henhold til referansestil. Bruk av kunstig intelligens uten dokumentasjon gir inntrykk av at besvarelsen er mer selvstendig enn den faktisk er og vil betraktes som fusk.
5. Plagiat er direkte avskrift eller lettere omskrivinger av andres tekster – uten kildereferanser og uten at teksten er markert som sitat.

Plagiat er ikke alltid en bevisst handling, men kan oppstå hvis eleven har misforstått hvordan kilder skal brukes. For å unngå plagiering og fusk er det derfor viktig at man lærer seg riktig kildebruk.

### § 7 KONSEKVENSER AV BRUDD PÅ SKOLEREGLENE (ORDEN OG OPPFØRSEL)

Skolereglene gir grunnlag for vurdering i orden og oppførsel. Når en elev vurderes i orden og i oppførsel, skal det foretas en helhetlig vurdering av elevens overholdelse av skolereglene over en lengre tidsperiode.

I forarbeidene til ny opplæringslov skilles det mellom «reaksjoner» og «mindre inngripende tiltak» for å organisere og lede undervisninga. Som eksempler på «mindre inngripende tiltak» vises det til at skolen kan flytte elever i klasserommet eller endre klasseinndeling. Slike mindre inngripende tiltak vil kunne benyttes uten at det trenger å stå i forskrift om skoleregler.

Reaksjonen på et regelbrudd må stå i et rimelig forhold til hvor alvorlig bruddet er. Brudd på skolereglene kan medføre følgende konsekvenser:

## Inndragning

* + 1. Inndragning av gjenstander som forstyrrer undervisningen eller som kan virke truende eller ødeleggende i skolemiljøet.
       1. Inndragning vil si at skolen oppbevarer den aktuelle gjenstanden på en forsvarlig måte i inntil en skoledag.
       2. Umyndige elever som får alkohol eller tobakk inndratt på skolen, har ikke rett til å få disse gjenstandene tilbake senere. Disse bør leveres til foreldre av hensyn til foreldreansvaret.
    2. Ved mistanke om bruk eller oppbevaring av rusmidler på skolens område kan rektor kontakte politiet for å gjennomsøke skolens fellesområder og klasserom.
       1. Ved mistanke om straffbare handlinger kan ikke skolen eller læreren ransake eiendeler eller skap for å beslaglegge gjenstander som er egnet som bevis. Slike etterforskningsskritt utføres av politiet. Skolen eller læreren har ikke hjemmel til å utføre etterforskningsmessige tiltak eller utøve tvang.
       2. Ulovlige gjenstander og ulovlige rusmidler, som for eksempel våpen og narkotika, skal overlates til politiet.
       3. Skolen skal informere politiet om mulige straffbare forhold, og videre vurdere om saken skal anmeldes.

## Bortvisning

* + 1. Faglærer kan vise bort en elev fra en undervisningsøkt i inntil to klokketimer. En undervisningsøkt omfatter undervisning med samme lærer/lærere innenfor samme opplæringsområde.
    2. Rektor kan vise bort en elev fra skolen i inntil fem dager.
       1. Ved bortvisning for en dag eller mer skal det fattes enkeltvedtak med nødvendig klagerett for eleven. Før det fattes enkeltvedtak skal eleven, og elevens foresatte når eleven er umyndig, varsles og få anledning til å uttale seg innen en rimelig frist. Skolen skal også først vurdere om det er mulig å bruke andre og mindre inngripende reaksjoner. Regler for saksbehandling, enkeltvedtak, rett til varsling, til å forklare seg og til å klage framgår av forvaltningsloven, opplæringsloven og forskrift til opplæringsloven. Skolen skal følge opp eleven i perioden bortvisningen gjelder.
    3. Fylkeskommunen kan vedta at en elev vises bort for resten av skoleåret

## Hjemsendelse/bortvisning fra skoletur

Rektor kan fatte enkeltvedtak om bortvisning.

## Skolebytte

Dersom oppførselen til en elev går alvorlig ut over tryggheten eller læringen til en eller flere medelever, kan fylkeskommunen fatte vedtak om at eleven skal flyttes til en annen skole enn den eleven er tatt inn på. Skolebytte skal ikke skje dersom mindre inngripende tiltak vil kunne avhjelpe situasjonen.

## Erstatningsansvar

Elever eller foreldre/foresatte må regne med å bli gjort erstatningsansvarlige for hærverk e.l., jf. skadeerstatningsloven. Det kan gjøres avtale med skolen om at eleven gis anledning til å utbedre skadene selv.

## Nedsatt karakter i orden eller oppførsel

Anmerkninger kan føre til nedsatt karakter i orden eller oppførsel. Elev skal gis mulighet til å endre oppførsel/atferd før det gis anmerkning. Anmerkninger med begrunnelse skal snarest registreres i skoleadministrativt system slik at elev og eventuelt foresatte blir informert.

Kontaktlærer tar opp orden og atferd i elevsamtalen slik at elever får veiledning og hjelp til å forbedre uønsket atferd.

Vanligvis skal ikke læreren ved fastsettelse av karakter i orden eller oppførsel legge avgjørende vekt på enkelthendelser. Unntaket er ved særlig klanderverdige eller grove enkelthendelser, f.eks. vold. I slike tilfeller kan nedsatt karakter i orden eller oppførsel også benyttes som en sanksjon.

# § 8 Regler om saksbehandling ved brudd på skoleregler

Før det blir tatt en avgjørelse om bruk av en av reaksjonene i skolereglenes § 7, skal eleven ha anledning til å forklare seg muntlig til den som tar beslutningen, jf. opplæringsloven § 10-

2. Denne uttaleretten gjelder ved alle typer reaksjoner i § 7, og eleven har rett til å uttale seg direkte til den som beslutter reaksjonen.

Ved bruk av reaksjonene i skolereglenes 7.2 og 7.3 som tilfaller rektor, samt reaksjonene i

7.2 og 7.4 som tilfaller fylkeskommunen, skal skolen først vurdere behov og mulighet for bruk av alternative tiltak, for eksempel hjelpetiltak. Siden disse reaksjonene regnes som enkeltvedtak etter forvaltningsloven, gjelder det blant annet krav til utredning, skriftlighet og begrunnelse. Eleven (og foreldre når elev er under 18 år) har dermed rett til dokumentinnsyn, partsuttalelse og klage på vedtaket i msvar med bestemmelsene i kapittel IV-VI i forvaltningsloven. Eleven (og foreldre når elev er under 18 år) har rett til nærmere veiledning om partsrettigheter og framgangsmåte ved klage.

Statsforvalteren i Nordland er klageinstans for vedtak om bortvisning i inntil fem dager (gjelder også for skoletur), for resten av skoleåret og pålagt skolebytte. For øvrige vedtak er fylkeskommunen klageinstans.

# § 9 Prosedyre ved usikkerhet om elev har sluttet ved skolen

Skolen skal gjøre hva den kan for å legge forholdene til rette for at eleven skal fullføre opplæringen.

Dersom det på tross av skolens tiltak oppstår usikkerhet om hvorvidt en elev har sluttet ved skolen, for eksempel på grunn av fraværet, skal skolen uten ugrunnet opphold sende et skriftlig forhåndsvarsel om hva det skal fattes enkeltvedtak om til eleven og foresatte om eleven er under 18 år.

Dersom eleven (og foresatte til elever under 18 år) ikke har besvart henvendelsen innen en frist på 2 uker, skal eleven ansees som sluttet, og en sluttmelding i form av enkeltvedtak skrives, med 3 ukers klageadgang. Dersom det ikke fremsettes klage innenfor klagefristen, gjelder enkeltvedtaket.

Eleven skrives ut fra skolen, og oppfølgingstjenesten får informasjon umiddelbart.

# § 10 Egne regler for NN videregående skole

Innenfor rammen av de felles reglene kan skolene fastsette egne lokale regler. Disse kan ikke være i strid med de felles reglene.